Slavoj Žižek

Slavoj Žižek ( [ˈslaʋɔj ˈʒiʒɛk,  sla.voi zhi.zhék]., lahir 21 Mac 1949) ialah seorang filsuf dari Slovenia. Beliau merupakan seorang profesor di Institut Sosiologi dan Falsafah Universiti Ljubljana serta pengarah antarabangsa Institut Kemanusiaan Birkbeck (Birkbeck Institute for the Humanities) University of London. Beliau banyak menyentuh banyak bidang termasuk falsafah Eropah, teori politik, kajian budaya, psikoanalisis, kritikan filem, Marxisme, Hegelianisme serta teologi.

Gaya pemahaman dan pembicaraan kata serta karya penulisan unik beliau dalam pelbagai buku dan majalah menjadi beliau sangat dikenali, baik dalam pujian mahupun kritikan sehingga banyak kontroversi. Malah, beliau diikuti dekat segelintir masyarakat sehingga mendapatkan pengaruhnya sendiri di luar bidangnya. Majalah Foreign Policy meletakkan Žižek dalam senarai 100 pemikir terhebat mereka pada tahun 2012 sehingga menjolok beliau seorang "selebriti", malah ada yang menggelarnya "filsuf paling berbahaya dunia Barat".

Awal hidup
Slavoj lahir di Ljubljana, SR Slovenia, Yugoslavia dalam suatu keluarga warga kelas pertengahan. Bapanya, Jože Žižek merupakan seirang ahli ekonomi dan pegawai pemerintah kelahiran Prekmurje mankala ibunya Vesna merupakan seorang kelahiran Gorizia yang bekerja sebagai akauntan di suatu firma pemerintah.

Pada 1967, Žižek memasuki Universiti Ljubljana untuk mendalami ilmu falsafah dan sosiologi.

Sepanjang dasawarsa tahun 1980-an, Žižek menyunting dan menterjemah karya-karya Jacques Lacan, Sigmund Freud dan Louis Althusser; karya Lacan terutamanya mempengaruhi beliau dalam memahami dan mentakrif falsafah Hegel dan Marx.

Keterlibatan dalam politik
Pada lewat tahun 1980an, Žižek mula dikenali ramai melalui penulisannya dalam majalah Mladina, di mana kolumnya mengkritik kuat dasar-dasar yang diamalkan Josip Tito dalam memerintah Yugoslavia, terutamanya dalam aspek keterangkuman kegiatan tentera dalam lingkungan masyarakat penduduk
negara tersebut.

Beliau menganggotai Parti Komunis Slovenia sehingga bulan Oktober 1988 berikutan perbicaraan JBTZ di mana beliau meletakkan jawatan bersama-sama 32 intelektual dalam negara tersebut. Beliau turut terlibat dalam pergerakan sosial yang memperjuangkan pendemokrasian negara tersebut antara tahun 1988 dan 1990. Beliau pernah bertanding dalam pilihan raya presiden Slovenia tahun 1990 mewakili Parti Demokrasi Liberal Slovenia.

Pemikiran
Žižek sering menggunakan contoh dari budaya popular untuk menjelaskan teori Jacques Lacan dan menggunakan psikoanalisis Lacan, falsafah Hegel serta kritisisme ekonomi Marxis untuk menginterpretasi dan berbicara secara ekstensif perihal fenomena sosial mutakhir, termasuk krisis kewangan global yang menggegarkan dekad 2000-an pada ketika itu.

Beliau dalam wawancara tahun 2008 dengan Amy Goodman dalam siaran radio Democracy Now! menjabarkan dirinya sebagai "komunis dalam pengertian yang kompeten" dan dalam penampilan lainnya pada Oktober 2009, beliau menjabarkan dirinya sebagai "kiri radikal".

Karya terpilih

Buku
 2002 Welcome to the Desert of the Real, London: Verso.
 2003 Organs Without Bodies, London: Routledge.
 2007 - Terrorism and Communism, London: Verso (penulisan terpilih Leon Trotsky dengan prakata oleh Žižek)
 2012 - The Year of Dreaming Dangerously, London: Verso

Rencana / artikel

Filemografi
 1996 - Liebe Dein Symptom wie Dich selbst!
 2004 - The Reality of the Virtual (sebagai penulis skrip)
 2005 - Zizek! (dokumentari mengenai beliau, sebagai tokoh diwawancara)
 2006 - The Pervert's Guide to Cinema (sebagai penulis lakon layar dan pengacara)
2012 - The Pervert's Guide to Ideology (sebagai penulis lakon layar dan pengacara)
2018 - Turn On (The Mute Series) (idea asal)

Rujukan

Pautan luar
 Slavoj Žižek - Big Think
 Laman Fakulti Slavoj Žižek di European Graduate School
 Arkib simpanan kolum beliau dalam akhbar The Guardian
 
 Orang hidup
 Kelahiran 1949
 Ahli falsafah Slovenia
 Penulis Slovenia